
Da li je pokudeno uzeti milostinju od onog čovjeka koji je nerado daje?


* 
* 
* 
* 
* 
* 
* 

 
Da li je pokudeno uzeti milostinju od onog čovjeka koji je nerado daje?

Abdullah b. Amir el-Jahsubi pripovijedao je: “Čuo sam Muaviju da govori: ‘Isključivo pripovijedajte one hadise koji su se pripovijedali za vrijeme Omera; on je ljude u ***[ime](https://pitajucene.com/search/ime/questions/ "Pretraži pitanja o imenima")*** Svevišnjeg Allaha podsjećao na činjenje dobra. Čuo sam Resulullaha, sallallahu alejhi ve sellem, da govori: ‘Kome Allah želi dobro, pouči ga vjeri. ‘ Također sam čuo Poslanika, sallallahu alejhi ve sellem, da govori: Ja sam blagajnik; kome rado dam, ***[imetak](https://pitajucene.com/search/imetak/questions/ "Pretraži pitanja o imetku")*** će mu biti blagoslovljen, a onaj kome dam zbog njegovog zloćudnog dosađivanja liči na onoga ko jede, ali se ne može zasititi. “”


Hakim b. Hizam, radijallahu anhu, rekao je: “Tražio sam od Poslanika, sallallahu alejhi ve sellem, pa mi je dao; ponovo sam tražio, pa mi je dao; tražio sam i treći put, pa mi je dao, a zatim je rekao: ‘Zaista imetak liči na zeleno voće; onome ko ga uzme dostajanstveno bit će blagoslovljen, a onome ko ga uzme iz pohlepe, njemu neće biti blagoslovljen, i takav liči na onoga ko jede, ali se ne zasiti; a onaj ko daje bolji je od onoga ko uzima. ‘


Propisi u vezi s poglavljem


Prvo, bespotrebno gomilanje imetka ne donosi korist, to je štetno, jer imetak koji se iznudi i bestidno uzme suht je, tj. zabranjen imetak, u kojem nema blagoslova.


Drugo, čovjek se treba sustezati od traženja od ljudi, pogotovo ako za tim nema potrebe, jer traženje potire bereket i donosi poniženje.


\_\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


